Tarybos reglamentas (EEB) Nr. 1384/79
1979 m. birželio 25 d.
iš dalies keičiantis Reglamentą (EEB) Nr. 1108/70, įvedantį geležinkelių, kelių ir vidaus vandens kelių transporto infrastruktūros išlaidų apskaitos sistemą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 75 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi, norint į bendrą transporto politiką įdiegti infrastruktūros naudojimo apmokestinimo sistemą, būtina visų pirma žinoti, kokios išlaidos yra susijusios su infrastruktūra;
kadangi nuolatinė apskaitos sistema pateikia tinkamiausias priemones infrastruktūrai tenkančioms išlaidoms nustatyti;
kadangi dėl to Taryba Reglamentu (EEB) Nr. 1108/70 [3] įvedė nuolatinę šių išlaidų apskaitos sistemą;
kadangi reikėtų atsižvelgti į įgytą patirtį bei bendros transporto politikos plėtojimąsi; kadangi reikėtų atitinkamai patikslinti Reglamente (EEB) Nr. 1108/70 pateiktas sąskaitų formas, infrastruktūros rūšių sąrašą bei infrastruktūros naudojimo ataskaitų pateikimo schemą;
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1108/70 iš dalies keičiamas taip:
1. 3 straipsnis pakeičiamas taip:
"3 straipsnis
Infrastruktūros išlaidų sąskaitos atskirai pildomos kiekvienam II priede (A. 1) išvardytam geležinkelio tinklui ir bendrai - visiems kitiems II priede (A. 2) išvardytiems tinklams, taip pat visiems viešajam transportui naudojamiems keliams ir vidaus vandens keliams, išskyrus:
a) kelius, kuriais neleidžiama naudotis motoriniam transportui, t. y. transporto priemonėms, kurių cilindro tūris yra 50 cm3 arba didesnis;
b) kelius, kuriais naudojasi tik žemės ūkio arba miškininkystės transporto priemonės arba kurie naudojami, kad būtų patekta į žemės ūkio ar miškininkystės darbų atlikimo vietą;
c) vidaus vandens kelius, kuriais plaukti leidžiama laivams, kurių dedveitas ne didesnis kaip 250 metrinės tonos;
d) jūros kelius, išvardytus Reglamente (EEB) Nr. 281/71 [4]."
2. 5 straipsnio 2 dalies a punktas pakeičiamas taip:
"2. Atskiros sąskaitos pateikiamos:
a) geležinkeliams:
i) visiems II (A. 1) priede išvardytiems tinklams;
ii) visiems kitiems visumą sudarantiems II (A. 2) priede išvardytiems tinklams. Tačiau šių tinklų ataskaitos pateikiamos tik kartą per penkerius metus, pradedant 1980 m. ataskaitomis."
3. 6 straipsnio pirmosios pastraipos antroji įtrauka pakeičiama taip:
"- kapitalo grąžinamąsias išmokas ir, atskirai, anksčiau sudarytų sutarčių paskolų palūkanas."
4. 7 straipsnis pakeičiamas taip:
"7 straipsnis
Valstybės narės, pateikdamos 5 straipsnyje nurodytas sąskaitas, tuo pačiu metu pateikia Komisijai su tuo pačiu laikotarpiu susijusius infrastruktūros naudojimo ataskaitinius duomenis pagal III priedo A lentelę, B lentelės 1.1 punktą ir C lentelę.
Tačiau minėto priedo B lentelės 1.2 punkte ir B lentelės 2 punkte nurodyti ataskaitiniai duomenys siunčiami tik kartą per penkerius metus. B lentelės 1.2 punkte numatyti ataskaitiniai duomenys pirmą kartą siunčiami už 1980 metus, o B lentelės 2 punkte - ataskaitinių duomenų siuntimas atidedamas, kol jų prireiks su infrastruktūros naudojimo apmokestinimo sistemos kūrimu susijusioms priemonėms."
5. I, II ir III priedai iš dalies keičiami pagal šio reglamento priedą.
2 straipsnis
Tinkamu laiku ir pasikonsultavusios su Komisija, valstybės narės priima tokius įstatymus ir kitus teisės aktus, kokių gali prireikti šiam reglamentui įgyvendinti.
Valstybės narės prašymu arba kai Komisija mano esant tikslinga, Komisija konsultuojasi su atitinkamomis valstybėmis narėmis dėl ankstesnėje pastraipoje minimose priemonėse pasiūlytų sąlygų.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1979 m. birželio 25 d.